સ્કૂલના આચાર્ય નિલા વર્માએ આ બાબતની પૃષ્ટિ કરી છે. સૂત્રોના જણાવ્યા અનુસાર, આખી વાત ત્યારે સામે આવી જ્યારે એક શિક્ષકે એક છોકરીના કાંડા પર ચીરો જોયો. વિદ્યાર્થિની બ્લૂ વ્હેલ ગેમ રમતી હોવાની શંકા જતા શિક્ષક તેને આચાર્ય પાસે લઈ ગયા હતા. પ્રિન્સિપાલ પાસે જઈને આ છોકરીએ જણાવ્યું કે માત્ર તેણે જ નહીં, અન્ય છોકરીઓએ પણ આ પ્રકારે પોતાને ઈજા પહોંચાડી છે. તપાસ કરવામાં આવી તો અન્ય 9 છોકરીઓના હાથમાં નિશાન જોવા મળ્યા.